Supporterklubben 3050

Supporterklubben 3050 er en uavhengig supporterklubb tilknyttet fotballaget Mjøndalen IF. Klubben ble stiftet i 2007, etter at Mjøndalen rykket opp til 2.divisjon. Da ble det behov for å organisere den faste kjernen av supportere som hadde fulgt laget siden de spilte i 3.divisjon. Det var mye diskusjon rundt hva klubben skulle hete. Til slutt falt valget på 3050, etter at forslaget ble nevnt under ett kickoff-arrangement. 3050 var opprinnelig et skjellsord/kallenavn på Mjøndalen fra erkerivalen Strømsgodset, etter postnummeret til Mjøndalen. Mjøndalen-supporterne ønsket å snu 3050 til noe positivt og kalte supporterklubben det. 

Supporterklubben har også en avdeling på Sunnmøre. 

3050 har eget felt på hovedtribunen på Consto Arena. Der står de sammen med Ultras Dala. Medlemsantallet i supporterklubben ligger som oftest mellom 3-400 medlemmer.

I vinterperioden følger også deler av supportermiljøet MIF sitt bandylag.

Eksterne lenker 
 Hjemmeside 

Supporterklubber for fotballag i Norge
Etableringer i 2007